[**HELIKONI ÜNNEPSÉGEK 2016. KÖZÉPISKOLÁSOK MŰVÉSZETI VERSENYE KESZTHELYEN**](http://www.programturizmus.hu/ajanlat-helikon-unnepseg-muveszet-verseny-kozepiskolasok-balaton-kongresszus-kozpont-szinhaz-keszthely.html)

2016. április 21 - 23.

A dunántúli középiskolás korosztály legnagyobb művészeti seregszemléje. A kétévente megrendezésre kerülő Helikoni Ünnepségek egyedülálló kulturális eseménye a Dunántúlnak, hazánknak, de tán Európának is. A HELIKON szó hallatán több tízezer magyar embernek eszébe jut a Balaton, Keszthely városa és egy rendezvény, melyről felejthetetlen élményekkel, dicsérő szavakkal vagy építő kritikákkal, minősítésekkel, netán éremmel, díjjal, vagy fődíjjal tért haza az egykori ifjú.

**KATEGÓRIÁK**

VERS-PRÓZA

E kategóriában a diákok szavalásban és prózamondásban jeleskedhetnek. A jelentkezők egy szabadon választott művet adhatnak elő magyar nyelven, a maximális műsoridőn belül.

Helyszín:

Helikon Kastélymúzeum

(Keszthely, Kastély u.1.)

SZÍNJÁTSZÁS

E kategóriába várjuk azon csoportok jelentkezését, akik színészi tehetségüket szeretnék bemutatni (a pantomim, illetve táncos produkciók nem ebbe a kategóriába tartoznak). A színjátszó csoportok egy szabadon választott produkcióval készülhetnek a megmérettetésre. A kategórián belül szigorú időkorlát van érvényben (max. 30 perc).

Helyszín:

Balaton Kongresszusi Központ és Színház

(Keszthely, Fő tér 3.)

KOMOLYZENE-HANGSZERSZÓLÓ

KOMOLYZENE-SZÓLÓÉNEK

KOMOLYZENE-KAMARA

E kategóriákban a komolyzene műfajában mérhetik össze tudásukat a diákok. A Helikonon ezeknél a kategóriáknál a nevezések összevonhatók, variálhatók, s a küldő iskolák maguk dönthetik el, milyen kategóriában, milyen megosztásban neveznek. (Tehát maximum három nevezés adható le intézményenként bármely felosztásban a kategórián belül, például: két hangszerszóló és egy ének - ez esetben a küldő intézmény lemond a kamarazenei kategóriában való részvételről stb.)

Helyszín:

Festetics György Zeneiskola

(Keszthely, Deák Ferenc u. 3.)

NŐI KAR

KAMARAKÓRUS

VEGYESKAR

Ezekben a kategóriákban vesz részt a legtöbb diák, hiszen a nagykórusok létszáma elérheti az 50-60 főt is. A jelentkezés feltétele, hogy az előadott művek között legalább egy magyar mű kell, hogy legyen. A létszám megkötés csak a kamarakórusra érvényes: maximum 24 fő/kamarakórus.

A kategória összes résztvevőjének (a Helikoni Összkarnak) különleges, közös produkciója a Balatoni Múzeum lépcsőjén eladásra kerülő Kodály-Berzsenyi: Magyarokhoz című műve.

Helyszín:

Balatoni Múzeum

(Keszthely, Múzeum u. 2.)

NÉPZENE

NÉPDAL SZÓLÓ

NÉPTÁNC SZÓLÓ/KAMARA

NÉPTÁNC EGYÜTTES

Ezekben a kategóriákban a folklór terén tevékeny diákok versenyezhetnek. Külön kategóriában a zenészek, a szólóénekesek, és a táncegyüttesek. A táncnál a szólótáncosok, és a párok, valamint a kis létszámú kamara csoportok egy kategóriában vannak!

Helyszín:

Asbóth Sándor Térségi Középiskola Nagyváthy János Tagintézmény

(Keszthely, Tapolcai u. 1/c.)

KÖNNYŰZENE-ÉNEK

MOZGÁSMŰVÉSZET-MODERNTÁNC

EGYÉB

A könnyűzene kategóriába várjuk minden olyan zenekar és szólóénekes jelentkezését, akik a könnyedebb műfaj iránt érdeklődnek.

Az egyéb kategóriába sorolandó minden olyan előadói produkció, mely a másik 17 művészeti ágba nem tartozik bele (pl.: zsonglőr, humorista, pantomim stb.).

Helyszín:

Csány-Szendrey ÁMK sportcsarnoka

(Keszthely, Fodor u. 43.)

IRODALMI ALKOTÁS

E kategóriában nincs kötelező téma meghatározva. Nevezni 3 verssel vagy egy novellával, illetve egy esszével lehet. Az Ünnepségek idejére az alkotót is várjuk, hisz ott kerül sor majd az értékelésre.

Helyszín:

Balaton Kongresszusi Központ és Színház

(Keszthely, Fő tér 3.)

KÉPZŐMŰVÉSZET

E kategóriában egy alkotótól három alkotást lehet küldeni, melynek nincs sem téma sem műfaj sem pedig méret megkötése. Az alkotó lehet egy személy, illetve csoport is.

Az alkotókat is várjuk a Helikonra, hisz ott kerül sor az értékelésre, illetve a zsűri által arra érdemesnek tartott alkotások kiállítására.

Helyszín:

Balaton Kongresszusi Központ és Színház

(Keszthely, Fő tér 3.)

FILM ÉS MOZGÓKÉP

E kategóriába várjuk azon diákok saját alkotásait, akik a mozgókép műfajában alkotnak maradandót. Ebben a kategóriában nincs sem témabeli, sem műfaji megkötés. A nevezők intézményenként egy alkotást küldhetnek be.

Az alkotókat is várjuk a Helikonra, hisz ott kerül sor az értékelésre, illetve a zsűri által arra érdemesnek tartott filmek közönség előtti bemutatására.

Helyszín:

Fejér György Városi Könyvtár

(Keszthely, Zeppelin tér 3.)